Sarapion to Antonius Minor
Material: papyrus
Place: unbekannt
Categories: Brief (privat)
Sarapion an Antonius Minor (ehemaliger königlicher Schreiber)
Bitte um Hilfe bei Kauf (Vieh)
Treffen in Alexandria
Σαραπίων Ἀντ[ω]νίωι Μίνορι τῶι φιλτάτωι χαίρειν. 
καταπλέοντί μοι ε[ἰ]ς Ἀλεξάνδριαν διὰ σπουδῆς ἐγέ[ν]ετο γενέσθαι 
εἰς τὸ καταγώγιον τῶν ἀπὸ τῆς γεουχίας σου τὸ ἐν Μέμφει ἵνα 
ἐκεῖθεν σοι γράψω, καὶ οὐδένα εὗρον ἐρχόμενον πρὸς σέ. ἀνα
πλε[ύ]σ[ας] δὲ μετὰ τοῦ ἡγεμόνος καὶ συντυχὼν Μάρκωι 
τῶι φί[λ]ωι ἐζήτησά σε ε[ἰ] ἐκεῖ γέγονας, καὶ μὴ εὑρών σε 
ἐπολυπραγμόν[ησ]α περὶ τῆς σωτηρίας σου, καὶ μαθών 
σε καλῶ[ς] διάγειν ἡδόμενος ἀνέβην. γράφω οὖν σοι νῦν, 
τιμιώτατε, πρῶτον μὲν ἀσπαζόμενός σε καὶ τὸν 
κύριόν μου Ἀμμωνιανὸν καὶ τοὺς σοὺς πάντας, 
ἔπειτα δεόμενος πάντως διὰ τῶν ἰδίων Μωρίωνος 
τρεῖς  βόας [τ]ελείας μοι δανίζειν καλὰς καὶ μεγάλας τῶι σώματι 
ἀνάπα[υμα σχίσοντι]. εἰς [γὰ]ρ τοῦτο αὐτῶν χρείαν ἔχω. ὅπως 
σύ μοι σπουδ[άσ]ῃς τοῦτο διαπράξασ[θ]αι παρακαλῶ ἵνα 
καὶ τὴ[ν τ]ιμή[ν] μοι αὐτῶν δηλώσῃς καὶ ἐντεῦθέν σοι 
διαπέμψομαι. τῶι γὰρ ἰδίωι τοῦ Μωρίωνος ἐπει[γ]ομένωι 
ἐξελθεῖν οὐ δεδύνημαι διδόναι τὴν τιμὴν ἄδηλον 
οὖσαν ..... συν[ε]ωνήθη.  ἐρρῶσθαί σε εὔχομαι, κύριέ μου, 
μετὰ τοῦ κυρίου μου Ἀμμωνιανοῦ καὶ τῶν 
σῶ[ν] πάντων. 
τὰς βόας [π]έμψον μοι πάντως ἐπεὶ χρείαν αὐτῶν 
ἔχω εἰς τὰ χωρία. καὶ εἰ πρόφασιν ἔχεις ἐλθεῖν 
εἰς Ἀλεξάνδρειαν ἧκέ μοι ἐκεῖ πάντως καὶ νῦν 
ἐλευσομένωι ἐκεῖ σὺν θεοῖς. 
 δρυης ουαρου  αον.βειν
Ἀντωνίωι Μίνορι  γεγομ βασι γρα Διοπ [μ]ε.